بشری رحمن

ڈاکٹر بشریٰ رحمن (پیدائش:29 اگست 1944ء| وفات:7 فروری 2022ء) ایک پاکستانی مصنفہ تھیں۔ انہوں نے کئی کتابیں لکھیں۔2007ء میں انہیں صدارتی اعزاز ستارہ امتیاز سے نوازا گیا۔17 سے زائد ناول اور سفرنامے ان کے قلم کا شاخسانہ ہیں۔انھوں نے جامعہ پنجاب سے ایم -اے صحافت کی سند حاصل کی۔ انھوں نے اپنا سیاسی سفر 1983ء میں شروع کیا، بشریٰ رحمٰن 1985ء اور 1988ء میں رکن پنجاب اسمبلی بنیں، 2002ء اور 2008ء میں مسلم لیگ ق کے ٹکٹ پر رکن قومی اسمبلی بنیں۔پی ٹی وی اور پرائیویٹ پروڈکشن کے لئے کئی ڈرامے بھی لکھے، ان کے ناول اور افسانے خواتین میں بہت مقبول تھے ان کے افسانوں کے کئی مجموعے شائع ہو چکے ہیں۔بشری رحمان کے معروف ناولز میں اللہ میاں جی، بہشت، براہ راست، بت شکن چاند سے نہ کھیلو اور چارہ گر شامل ہیں۔روزنامہ جنگ میں چادر چاردیواری اور چاندنی کے نام سے کالم بھی لکھتی رہیں۔ ان کی شادی شادی لاہور کے صنعتکار میاں عبدالرحمٰن سے ہوئی تھی۔2007ء میں انہیں صدارتی اعزاز ستارہ امتیاز سے نوازا گیا۔

تصانیف 
 چپ (افسانے)
 خوبصورت (ناول)
 مولانا ابو الکلام آزاد، ایک مطالعہ
 چاند سے نہ کھیلو
 لازوال (حصہ اول)
 دانا رسوئی
 صندل میں سانسیں چلتی ہیں (شاعری)
 بے ساختہ
 کس موڑ پر ملے ہو (ناول، 2007ء)
 اللہ میاں جی
 تیرے سنگ در کی تلاش میں (ناول)
 پارسا (ناول)
 شرمیلی (ناول)
 باؤلی بھکارن (1982ء)
 ٹک ٹک دیدم ٹوکیو(1989ء/سفرنامہ)
 لگن (ناول)
 لازوال (حصہ دوم/، 1990ء/ ص390/ناول)
 درد دیس (سفرنامہ)
 بہشت (افسانے)
 عشق عشق (افسانے)
 ایک آوارہ کی خاطر (ناولٹ)
 لالہ صحرائی (ناولٹ)
 پے انگ گیسٹ (ناولٹ)
 پشیمان(افسانے)
 قلم کہانیاں(، اگست1988ء، /925ص /50 افسانے)
 بت شکن (1990ء، \ناولٹ)
 پیاسی(ناول)
 چارہ گر(ناول)

وفات 
7 فروری 2022ء کو 77 سال کی عمر میں وفات پائی، ان کا انتقال کرونا کے باعث ہوا، وہ طویل عرصے سے علیل تھیں، ان کی نماز جنازہ چار بجے سہ پہر 8 سی احمد بلاک گارڈن ٹاؤن لاہور میں ادا کی گئی۔

مزید دیکھیے 
 پاکستانی مصنفین کی فہرست
 فہرست اردو مصنفین
 پاکستان قومی اسمبلی کی نشستیں

حوالہ جات 

1944ء کی پیدائشیں
2022ء کی وفیات
اکیسویں صدی کی پاکستانی خواتین سیاست دان
اکیسویں صدی کی خواتین سیاست دان
ایوان زیریں پاکستان کے ارکان
بہاولپوری شخصیات
پاکستانی سیاسی خواتین
پاکستانی مصنفات
پنجاب صوبائی اسمبلی کے ارکان
ستارۂ امتیاز وصول کنندگان
قومی اسمبلی پاکستان کی خواتین ارکان
پاکستانی ارکان قومی اسمبلی 2002ء تا 2007ء
پاکستانی ارکان قومی اسمبلی 2008ء تا 2013ء
پنجاب ارکان صوبائی اسمبلی 1985ء تا 1988ء
پنجاب ارکان صوبائی اسمبلی 1988ء تا 1990ء
بیسویں صدی کی پاکستانی خواتین سیاست دان